OpenLLM-France/wikimedia huggingface dataset:
# Dorleta Eskamendi

Dorleta Eskamendi Gil (Errenteria, Gipuzkoa, 1992ko urtarrilaren 2a) emakumezkoen Lares-Waowdeals talde profesionaleko euskal txirrindularia da.

## Taldeak

| Taldea | Herrialdea | Urteak |
| Debabarrena-Gipuzkoa | EH | 2011 |
| Bizkaia-Durango | EH | 2012-2015 |
| Lares-Waowdeals | Belgika | 2016- |

## Kanpo estekak

* Datuak: Q21067340
# Dorival das Neves Ferraz Júnior

Dorival das Neves Ferraz Júnior, Doriva (1987ko apirilaren 13a - ) Brasilgo futbolaria da.
Hainbat futbol taldetan jokatu du, esaterako Matsumoto Yamaga FC.

## Kanpo loturak

* (Japonieraz) J.League Data Site
* Datuak: Q5298023
# Dorleta Alberdi

Dorleta Alberdi Aretxederreta (Arratzu, 1967ko irailaren 27a) bizkaitar kazetaria, euskalaria eta euskaltzain urgazlea da.

## Biografia
### Hezkuntza eta lana

Informazio Zientziatan lizentziatu zen Euskal Herriko Unibertsitatean. Bilboko Elizbarrutiaren gizarte komunikabideetako arduraduna. Euskaltzain urgazle izendatu zuten 2006ko maiatzaren 26an. Bizkaia Irratiko zuzendaria izan zen (2003-2010). Lenenago erredaktore El Correo egunkariaren kostaldeko edizinoan (1985-1988). Irakasle modura aritu izan zen Labayru Ikastegian (1985-1988)

## Argitaratutako lanak

* Osaba Joseba, argaletan argalena / Antonio A. Gómez Yebra [itzul.] (1991).
* Dorleta Alberdi. Bizkaia Irratia ahozko komunikabide bakarra mendebaldeko euskeran. 2003. Mendebalde.eus.
* Arratzu (2009) Euskaltzaindia, 115 or. Gaiak: Lakarra, Joseba Andoni (1962-) Arratzu (Bizkaia)-Deskribapenak.

## Erreferentziak

* ↑ Euskaltzaindia.eus. Dorleta Alberdi Aretxederreta. .
* ↑ Errata bat ematen du Euskaltzaindia.eus webgunean batzuetan bigarren deitura Beitia agertzea.
* ↑ «DORLETA ALBERDI ARETXEDERRETA - Cargos en empresas» www.empresia.es (Noiz kontsultatua: 2022-09-27).
* ↑ Dorleta Alberdi. 2022-09-27 (Noiz kontsultatua: 2022-09-27).
* ↑ gorbeia.euskaltzaindia.eus (Noiz kontsultatua: 2022-09-27).

## Kanpo estekak

* Datuak: Q50398872
# Dorji Dema

Dorji Dema (Thimphu, 1983ko urriaren 16a) arkularia da. Bhutan ordezkatu zuen 2008ko Udako Olinpiar Jokoetan.

## Erreferentziak

* ↑ Dorji Dema
* ↑ Dorji DEMA

## Kanpo estekak

* Datuak: Q2081991
# Dorleta (argipena)

Dorleta izenak hainbat artikulutara eraman gaitzake:
Lekuak:
Leintz Gatzagako eta Leintz haraneko zenbait tokik dute Dorleta izena:
* Dorletako santutegia Andre Mariaren irudi bat (Dorletako Ama) gurtzen den Leintz-Gatzagako tenplu bat da.
* Dorletako Gatzagak, Leintz Gatzagan gatza sortzen den tokia, zeinean dorla izeneko galdara batzuk erabili izan diren.
Toponimo horiei lotuta, bereziki santutegikoari, halaber:
* Dorleta (izena), emakumezko izen ohikoa euskaraz.
* Dorletako Ama Saria, txirrindularitzako lasterketa bat.
* Dorleta eraikina, Eskoriatzan, Mondragon Unibertsitatearen eraikin bat.
Pertsona izenakː
* Dorleta Eskamendi emakumezkoen euskal txirrindularia.
* Dorleta Urretabizkaia gipuzkoar aktore[1] eta eleberrigilea.
* Dorleta Alberdi euskalaria, euskaltzain urgazlea...
* Dorleta Zorrilla txirrindularia.
# Doritos

Doritos Frito Lay multinazionalak merkaturatutako tortilla chipen marka da. Marka hori liderra da tortillazko chipetan mundu osoan eta historia osoan; Frito Layren marka errentagarrietariko bat izan da. Doritosen zapore ohikoena gaztarena da, baina pizza, taco, hanburgesa, saltsa berde, isilpeko zapore eta bestelako zaporeetakoak ere badira.

## Kanpo estekak

* Datuak: Q776795
* Multimedia: Doritos / Q776795
# Dorking

Dorking, Ingalaterrako hego-ekialdean dagoen udalerri bat da, Surrey konderrian.
2011n 17.098 biztanle zituen.
* Datuak: Q540333
* Multimedia: Dorking / Q540333
# Dei efektu

Dei efektua herrialde edo eskualde batek besteen aldean etorkinen egoera legeztatu eta euren bizimodua bideratzeko eskaintzen dituen abantailek eragiten duten etorkinen etorrera da. Hedaduraz, eskualde batek dituen osasun publikoko eta hezkuntzako abantailak direla eta, beste eskualdeetako pertsonak abantaila horiek aprobetxatzeko gertatzen den errolda eta helbide-aldaketak ere jasotzen ditu.

## Kanpo estekak

* Datuak: Q193185
# Dei Gaztelumendi Mendarte

Dei Gaztelumendi (Oiartzun, 1987), gipuzkoar ilustratzaile eta animaziozko pertsonaien sortzailea da.

## Biografia

Batxillergoa Arte alorrean ikasi zuen Donostiako Usndizaga institutoan. Bukatutakoan, Torontoko Sheridan Collegen izena eman zuen baina ez zuten onatu eta urtebete eman zuen lanean eta marrazketan gehiago trebatzen, Gipuzkoako artista elkartean. Hurrengoan lortu zuen eta graduatu ondoren lanean hasi zen Toronton bertan, Guru Studios-en. Ondoren hasi zen pertsonaien diseinatzaile gisa, Deisign izengoitia erabiltzen eta alor horretan lan egiten korporazio ezberdinetan, hala nola, Paramount Pictures, Animation Mentor, etab.. Bere lanen gainean askatasun eta kontrol gehiago izateko asmoz proiektu propioa sortu zuen, Deisign studio. Ondoren, Disney Imagineering eta Googlerentzar lan egin ondoren, LUDA izeneko startup sortu du langile ohiekin, non sormena eta fantasia lanak egiten dituzten, tartean Neo Faries (Iratxoak) proiektua..

## Lan nabarmenak

* La noria (2018)
* Wonder Park (2019)

## Erreferentziak

* ↑ (Gaztelaniaz)Deisign: Creador de seres increibles elkarrizketa[Kontsulta data 2022-09-06]
* ↑ Jiménez Larrea, Amaia.-Euskara puntako teknologiara eramatea dut erronka.Berrian argitaratutako elkarrizketa, 2022ko irailaren 6an

## Kanpo estekak

* DEIMORPH
* LUDA
* Datuak: Q113775751
# Deiadar

    Artikulu hau soinu-tresnari buruzkoa da; estilo-figura gaitzat duena beste hau da: «Deiadar (estilo-figura)»
Deiadarra edo adarra animalia baten adarra erabiliz jotzen den aerofonoa da. Animalia baten adarra hustuz eta zulatuz egiten da. Juduek, euren festetan, antzeko musika-tresna bat erabiltzen dute: shofarra, adari baten adar bakarrez eginikoa. Euskal Herrian, pentsatzen da Gernikako Batzarretarako deia egiteko erabiltzen zirela, Kolitza, Ganekogorta, Gorbeia, Oiz eta Sollube mendietatik.

## Ikus, gainera

* Deiadar-mendi

## Kanpo estekak

* Datuak: Q2665724
* Multimedia: Horns / Q2665724
# Dei-banagailu automatiko

Dei-banagailu automatikoa (Automatic Call Distributor edota ACD ingelesez) deiak telefono jakin batzuetara bideratzen dituen sistema edo gailua da.
Eskuarki ACDak bezeroentzako arreta zerbitzua eskaintzen duten bulegoetan erabiltzen dira. Hauek, izapideak asko bizkortzen dituzte.
Sistema hau terminalentzako eta etengailuentzako hardwareaz, telefono lineaz eta deiak banatzeko softwareaz osatua dago. Dei-banaketa instrukzio bidez egiten da, normalean libre dagoen telefonorik onena aukeratzen duen algoritmoa izaten da.

## Kanpo estekak

* Datuak: Q1144193
# Deia

    Artikulu hau egunkariari buruzkoa da; beste esanahietarako, ikus «Deia (argipena)».
Deia Euskal Herriko egunkari bat da, nagusiki gaztelania erabiltzen duena, artikuluren bat euskaraz tartekatuta. Lehen alea 1977ko ekainaren 8an argitaratu zen Ignacio Iriarte Areso zuzendari zuelarik. Sustatzaile eta sortzaileen artean Mitxel Unzueta, Luzio Aginagalde, Luis Maria Retolaza eta Eli Galdos egon ziren. Hasierako aurrekontua 40 milioi pezetakoa (240.000 euro inguru) izan zen eta 25 bazkideren artean bildu zen. Hilabete batzuk geroago, 600 bazkide inguru izatera iritsi ziren.
Editorial Iparragirre da egunkariaren enpresa argitaratzailea, eta Arabako, Bizkaiko eta Gipuzkoako edizioak zituen lehen aroan. 2008tik, Deia egunkaria Noticias Taldeko Bizkaiko egunkaria da.
2006ko udan bere betiko Boluetako egoitza utzi eta Bilboko Nazioarteko Erakustazokako Bami eraikinera aldatu zen.
Deia-ren paperezko alearen prezioa desberdina da astean zehar eta asteburuko egunetan. Astelehenetik ostiralera 1,50€ balio du, larunbatetan 1,70€ eta igandetan 2,50€ (2019). Webguneko edukiak doakoak dira.

## Hedapena

Euskal Autonomia Erkidegoan Deia hirugarren postuan kokatzen da hedapen datuak kontuan harturik. Lehenengo postuan El Correo egunkaria dago 112.923 ale egunean argitaraturik, bigarren postuan El Diario Vasco 80.095 ale argitaraturik eta Deiak 19.791 ale argitaraturik egunean hirugarren postua dauka Oficina de Justificación de la Difusión erakundeak 2019an ateratako datuen arabera.

## Egitura

Deia egunkaria Editorial Iparraguirree SA enpresak argitaratzen du. Editorial Iparragirre enpresa Noticias Taldearen barruan dago, 2008tik. Zeroa Multimedia SA da Noticias Taldearen enpresa nagusia. Editorial Iparraguirre S.A.-ren eta Zeroa Multimedia S.A.-ren arduradun nagusi eta Noticias Taldeko presidentea Jon Iñaki Alzaga Etxeita da (2019).
Noticias Taldearen barruan daude Diario de Noticias de Navarra, Noticias de Gipuzkoa eta Diario de Noticias de Álava egunkariak eta Onda Vasca irratia ere.

## Zuzendariak

* Iñaki Iriarte Areso (1977 - 1978)
* Alfonso Ventura Vazquez (1978 - 1981)
* Felix Garcia Olano (1981 - 1987)
* Antón Egia (1987-1996)
* Juan Jose Baños Loinaz (1996 - 2005)
* Iñaki Gonzalez (2005-2006)
* Enrique Santarén (2006-2009)
* Iñigo Camino (2009 - 2012)
* Bingen Zupiria (2012 - 2016)
* Iñaki Gonzalez (2016 - 2017)
* Juan José Baños (2017-2021)

## Erreferentziak

* ↑ Caminos Marcet, José María.. (D.L. 1996). La prensa en el País Vasco. Orain ISBN 8489077541. PMC 432123409. (Noiz kontsultatua: 2019-05-30).
* ↑ Oficina de Justificación de la Difusión ateratako datuak., http://www.euskadi.eus/contenidos/informacion/est_mc/es_est_mc/adjuntos/mc.pdf..

## Kanpo estekak

* (Gaztelaniaz) Deiaren webgunea
* https://twitter.com/deia_eus?lang=eu
* https://www.instagram.com/deia_eus/
* https://www.facebook.com/deia.bizkaia/
* Datuak: Q4892059
# Deiadar (Debako udal plataforma politikoa)

Deiadar Espainiako Alderdien Legea onartu ondoren Deban sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 571 izan ziren boto nuluak, emandako botoen %17,25.

## Ikus, gainera

* Espainiako Alderdien Legea

## Kanpo estekak

* Datuak: Q12256123
# Dentina

    Artikulu hau ehunari buruzkoa da; lehengaia gaitzat duena beste hau da: «boli»
Dentina edo bolia hortzeria osatzen duen tarteko ehun bat da, esmaltea baino bigunagoa. Gorputzeko bigarren ehun gogorrena da, eta hortz-organoaren bolumen handiena osatzen du. Zati koronarioan esmaltezko geruza batek estaltzen du, eta sustrai-eskualdea masailezurrari errotua da. Horixka da, eta elastikotasun maila altuak gaineko esmaltea babesten du hausturen aurka. Hortz-mamiarekin lotura estua du, zelula espezializatuek, dentinoblastoek, egiten baitute. Osagai zitoplasmikoez gain, dentina kaltzifikatutako kolageno matrize batez osatua da, batez ere I motako kolagenoz eta dsp eta dpp proteinez (% 5-8 eta % 50, hurrenez hurren). Hortz-hodiek zeharkatzen dute sustraietatik esmalteraino. Hortz-organoak eratzeko prozesuari dentinogenesi deritzo.
Horia da, opakoa. Elastikotasuna egitura organikoaren eta barnean duen ur kopuruaren araberakoa da. Haren gutxi gorabeherako osaera honakoa da: materia inorganikoa, % 70;, materia organikoa, % 12, eta ura, % 18. Materia inorganikoa hidroxilapatita kristalez osatua da batez ere, eta organikoa, kolageno zuntzez.

## Ikus, gainera

* Hortza
* Bolia

## Kanpo estekak

* Datuak: Q189637
# Dora Ibarburu

Dora María Ibarburu Irazusta (Salto, 1918ko apirilaren 27a- Ibidem, 1992ko azaroaren 19a), euskal uruguaitar erizain eta irakaslea izan zen.

## Bizizta

Gurasoak Simona Irazusta eta Joaquín María Ibarburu izan ziren. 1931 eta 35 bitarte ikasketak Emakume Sekzioan egin zituen eta bertan medikuntzarako prestakuntza ikastaroak burutu zituen 1936 eta 38 bitarte. Medikuntza fakultatean anatomia eta fisiologia ikastaroak egin zituen.
1940ko martxoaren 4an Carlos Nery Erizain eskolan sartzen da. Soldatapeko bezala hartu eta gradua lortu zuen 1942ko abenduaren 5ean. Rockefeller Fundazioak emandako beka bati esker, Toronton osatu zituen bere ikasketak. 1950ean Erizaintza Unibertsitate Eskola sortu zuen eta bertako zuzendari bilakatu zen. Diktadura garaian, Carlos Nery Erizain eskola eta EUE elkartzera behartzen dituzte eta aurreko zuzendariak kendu egiten dituzte.
Uruguaiko erizaintzari egindako ekarpena ikusirik, 2000. urtean Honori Causa titulua jaso zuen.

## Erreferentziak

* ↑ (Gaztelaniaz) La República. Dora Ibarburu símbolo de la enfermería nacional. (Noiz kontsultatua: 2012-7-6).
* ↑ (Gaztelaniaz) Centro de Televisión Científica. Homenaje a la Nurse Dora Ibarburu. (Noiz kontsultatua: 2012-7-6).
* ↑ Sánchez Puñales, Soledad. (2002). Historia de la Enfermería en Uruguay. Ed.Trilce.
* Datuak: Q5813486
# Dora Honnywill

Dora Honnywill (1870eko abenduaren 17a - 1959ko martxoaren 18a) arkularia zen. Britainia Handia ordezkatu zuen 1908ko Udako Olinpiar Jokoetan.

## Erreferentziak

* ↑ Dora Honnywill

## Kanpo estekak

* Datuak: Q5297410
# Dinango gaztelua

Dinango gaztelua (bretainieraz: Kastell Dinan, frantsesez: Château de Dinan) Bretainiako Côtes-d'Armor departamenduko Dinan udalerrian dagoen gaztelu bat da. Frantziako monumentu historikoa izendaturik dago.

## Historia

1382 eta 1384 artean eraiki zuen Joan IV.a Bretainiakoak. 1886an Frantziako monumentu historiko izendatu zuten.

## Egitura

Berez Ana Bretainiakoaren dorretxean oinarritzen den gaztelua da (Donjon de la duchesse Anne). Gotorleku honek 34 metrotako altuera dauka eta bi dorre zilindrikoz osaturik dago. Dorrea eta harresien artean putzua dago eta zubi batek lotzen ditu biak. Dorrea zein atea 2.600 metro luze den hiriko harresiaren parte dira.

## Iruditegia

* Gaztelua.
* Dorrea.
* Zubia.
* Gauez.

## Kanpo estekak

* Dinango gazteluari buruzko orrialdea (Frantsesez)
* Datuak: Q312445
* Multimedia: Château de Dinan / Q312445
# Dinar

    Artikulu hau dibisa izenari buruzkoa da; beste esanahietarako, ikus «Dinar (argipena)».
Dinarra munduko Estatu zenbaiten diru-unitatea da. Estatu horietako gehienak arabiar hizkuntzakoak edo noizbait Otomandar Inperioaren parte izandako lurraldeak dira. Dinar izenak (zenbait hizkuntzatan, denar) diru izenaren jatorri bera du: latinezko denario (Antzinako Erroman erabilitako txanpon baten izena).

## Kanpo estekak

* Datuak: Q191830
* Multimedia: Dinar / Q191830
# Dinan kantonamendua

Dinan kantonamendua Frantziako kantonamendu bat da. Côtes-d'Armor departamenduan dago, Bretainia (eskualdea) eskualdean. Guztira 6 udalerri ditu eta Dinan da bere hiriburua.

## Kanpo estekak

* Datuak: Q17177247
# Dinar (argipena)

Dinar hitzak hainbat adiera ditu:

## Diruak

* Dinar, dibisa mota.
* 1993ko dinar jugoslaviarra, Jugoslaviako Errepublika Federalean zirkulazioan zegoen dibisa.
* 1994ko dinar jugoslaviarra, Jugoslaviako Errepublika Federalean zirkulazioan zegoen dibisa.
* Bigarren dinar mazedoniarra, Mazedoniako Errepublikan zirkulazioan dagoen dibisa.
* Dinar aljeriarra, Aljerian zirkulazioan dagoen dibisa.
* Dinar bahraindarra, Bahrainen zirkulazioan dagoen dibisa.
* Dinar bosnioherzegovinarra, Bosnia eta Herzegovinako Errepublikan zirkulazioan zegoen dibisa.
* Dinar hegoarabiarra, Hego Arabiako Federazioan zirkulazioan zegoen dibisa.
* Dinar hegoyemendarra, Hego Yemen zirkulazioan zegoen dibisa.
* Dinar irakiarra, Iraken zirkulazioan dagoen dibisa.
* Dinar jordaniarra, Jordanian zirkulazioan dagoen dibisa.
* Dinar jugoslaviar federala, Jugoslavian zirkulazioan zegoen dibisa.
* Dinar jugoslaviar gogorra, Jugoslavian zirkulazioan zegoen dibisa.
* Dinar jugoslaviar berria, Jugoslaviako Errepublika Federalean zirkulazioan zegoen dibisa.
* Dinar jugoslaviar bihurgarria, Jugoslavian zirkulazioan zegoen dibisa.
* Dinar jugoslaviar erreformatua, Jugoslaviako Errepublika Federalean zirkulazioan zegoen dibisa.
* Dinar krajinarra, Krajinako Serbiar Errepublikan zirkulazioan zegoen dibisa.
* Dinar kroaziarra, Herzeg-Bosniako Kroaziar Errepublikan eta Kroazian zirkulazioan zegoen dibisa.
* Dinar kuwaitarra, Kuwaiten zirkulazioan dagoen dibisa.
* Dinar libiarra, Libian zirkulazioan dagoen dibisa.
* Dinar mazedoniarra, Mazedoniako Errepublikan zirkulazioan zegoen dibisa.
* Dinar serbobosniarra, Bosniako Serbiar Errepublikan zirkulazioan zegoen dibisa.
* Dinar sudandarra, Sudanen zirkulazioan zegoen dibisa.
* Dinar tunisiarra, Tunisian zirkulazioan dagoen dibisa.
* Hirugarren dinar serbiarra, Serbian zirkulazioan zegoen dibisa.
* Laugarren dinar serbiarra, Serbian zirkulazioan dagoen dibisa.

## Biologian

Pictichromis dinar, Pictichromis generoko arraina.

## Ikus, gainera

* Dinara
* Dinara (tontorra)
* Dinariar Alpeak
* Dinan
* Dinan kantonamendua
* Dinango barrutia
* Dinango gaztelua
* Thoiré-sur-Dinan

## Erreferentziak

* 1 2 3 4 5 6 7 8 9 10 11 12 13 14 15 16 17 18 19 20 21 Euskaltzaindiaren Hiztegia. (Noiz kontsultatua: 2018-03-13).

## Kanpo estekak

* Datuak: Q297914
# Dinara (tontorra)

Dinara edo Sinjal (1.831 m) bere homonimoa den mendi multzoko mendia da, Dinariar Alpeetan dagoena. Mendi multzoko garaiena izan gabe, Kroaziako mendirik altuena da. Bosnia-Herzegovinako mugatik hurbil dago.

## Jakingarriak

Dinara mendi multzo luzean lau talde nagusi daude eta haietako batek izen bera du; taldeko tontorrik altuenak bi izen ditu, Dinara edota Sinjal. Kroazian badago ere, Bosnia-Herzegovinako muga oso hurbil dago. Grezieraz mendiak Adrian oros zuen izena; gaur egun duen bigarren izena, "Sinjal", tontorrean seinalea eta erpin geodesikoa dagoelako ipini zitzaion; izendapen hau nahiko zabalduta dago Kroazian.
Taldea geografikoki oso ondo zehaztuta dago; 20 bat km luze eta 10 bat km zabala da. Ipar-mendebaldean Derala mendateak (965 m, Knin eta Bosansko Grahovoren artean) Ilica mendi taldetik banatzen du eta hego-ekialdean Privija (1230 m) mendateak Troglaveko taldetik. Ipar-ekialdean alde guztietatik mendiek inguratutako Grahovsko Polje izeneko karst zelaia dago, Bosnia-Herzegovinan; hego-mendebaldean Knin hiria, Krčićibaia eta Suho Polje daude.
Administratiboki mendia Šibenik-Knin eskualdean dago; gaur egun kroaziarrak erabat nagusi badira ere, 1990eko hamarkada arte serbiarrak gehiengoa ziren zenbait lekutan eta Kroaziaren independentziaren kontra zeudenez Knin hiriburuan zentratuta "Serbiar Krajinako Errepublika" sortu zuten, baita kostaldeko hiri kroaziarrak handik bonbardatu ere; gero kroaziarren garaipen militarrarekin serbiar askok alde egin behar izan zuten; Dinara gertaera latz horien lekuko izan zen.

## Igoera

Mediterraneotik erlatiboki hurbil badago ere, eguraldia gogorra izaten da eta neguan elurra barra-barra egiten du; horri haizea gehituta -30 °Cko tenperaturara ere hel daiteke. Udan, ordea, kontrakoa gertatzen da eta izugarrizko beroa egin dezake, 40 °Craino. Beraz, teknikoki igotzea urte osoan zehar posible bada ere, hilabeterik onenak maiatza eta urria dira, tarteko tenperaturak daudenean.
Hiru ibilaldi nagusi daude Kroaziatik:
* Kninetik Novakovića Stanera eta hortik gorago doan errepidetik. Mendia bere mendebaldetik igotzen da.
* Kninetik Kijevorako errepidetik ezkerretara Lazića Stanetik. Sinjal herritik ipar-ekialdera dago.
* Glavašetik gorantz joanda, mendia hego-mendebaldetik igota.

## Erreferentziak

* ↑ SummitPost.
* ↑ Hiru igoeren mapa SummitPost webgunean.
* ↑ Knin aldetiko igoera Komando Kroketaren eskutik.

## Ikus, gainera

* Dinara
* Dinariar Alpeak
* Šibenik-Knin eskualdea

## Kanpo estekak

* (Ingelesez) Dinara SummitPost webgunean.
* (Kroazieraz) Mendia Hribi.net webgunean.
* Datuak: Q3183447
* Multimedia: Sinjal / Q3183447
# Dinard

'Dinard (galoz Dinard eta bretainieraz Dinarzh) Bretainiako kostaldeko udalerri bat da, eta Frantzia estatuko Ille eta Vilaine departamenduan kokaturik dago, Bro Sant Malou lurralde historikoan. 2011ko erroldaren arabera 10.230 zituen. Udako turismolekua da.

## Geografia

Bretainiako Côte d'Émeraude (Esmeralda kostaldean) kokaturik dago, Saint-Malo hiriaren parean, Rance ibaiaren mendebaldeko ertzean.

## Historia

Kondairak dio Arturo erregea 513 urtean bertan lehorreratu zela eta gotorleku bat eraiki zuela, Dinard izenak "muinoko gotorlekua" edo "Arturoren gotorlekua" esan nahi baitu. Erdi Aroan arrantzale herri txiki bat baino ez zen izan.
Saint-Maloko merkatariek etxalde ederrak eraiki zituzten bertan baina hauetako gutxik diraute zutik. XIX mendean aristokrata britainiar eta amerikarrentzako udako bizilekua bihurtu zen. Hotelak eta bainuetxeak ireki ziren.
1930an britainiarrek Kosta Urdina hobetsi zuten eta hiriak asko nabaritu zuen arren, gaur egun udako turismogune izaten jarraitzen du. Babesturiko 407 villa ditu.

## Iruditegia

* Etxaldeak Dinardeko lurmuturrean.
* Villa Reine Hortense hotela.
* Villa Eugénie jauregia.
* Udaletxea.
* Saint-Énogateko hondartza.

## Hiri senidetuak

* Newquay (Ingalaterra)
* Starnberg (Alemania)

## Kanpo estekak

* Dinardeko udal webgunea (Frantsesez)
* Datuak: Q131600
* Multimedia: Dinard / Q131600
# Dinango barrutia

Dinango barrutia (frantsesez: Arrondissement de Dinan) Côtes-d'Armor departamenduaren barruan dagoen Frantziako barruti bat da. 112.076 biztanle ditu 1.755 kilometro koadrotan. Guztira 101 udalerri ditu. Bere hiriburua Dinan da.

## Udalerriak

| 1. Aucaleuc (22003) | 2. Bobital (22008) | 3. Bourseul (22014) | 4. Broons (22020) |
| 5. Brusvily (22021) | 6. Calorguen (22026) | 7. Caulnes (22032) | 8. Collinée (22046) |
| 9. Corseul (22048) | 10. Créhen (22049) | 11. Dinan (22050) | 12. Dolo (22051) |
| 13. Fréhel (22179) | 14. Gomené (22062) | 15. Guenroc (22069) | 16. Guitté (22071) |
| 17. Hénanbihen (22076) | 18. Hénansal (22077) | 19. Illifaut (22083) | 20. Jugon-les-Lacs (22084) |
| 21. La Bouillie (22012) | 22. La Chapelle-Blanche (22036) | 23. La Landec (22097) | 24. La Vicomté-sur-Rance (22385) |
| 25. Lancieux (22094) | 26. Landébia (22096) | 27. Langourla (22102) | 28. Langrolay-sur-Rance (22103) |
| 29. Languenan (22105) | 30. Languédias (22104) | 31. Lanrelas (22114) | 32. Lanvallay (22118) |
| 33. Laurenan (22122) | 34. Le Gouray (22066) | 35. Le Hinglé (22082) | 36. Le Quiou (22263) |
| 37. Les Champs-Géraux (22035) | 38. Loscouët-sur-Meu (22133) | 39. Léhon (22123) | 40. Matignon (22143) |
| 41. Merdrignac (22147) | 42. Mégrit (22145) | 43. Mérillac (22148) | 44. Plancoët (22172) |
| 45. Pleslin-Trigavou (22190) | 46. Plessix-Balisson (22192) | 47. Plestan (22193) | 48. Pleudihen-sur-Rance (22197) |
| 49. Plorec-sur-Arguenon (22205) | 50. Plouasne (22208) | 51. Ploubalay (22209) | 52. Plouër-sur-Rance (22213) |
| 53. Pluduno (22237) | 54. Plumaudan (22239) | 55. Plumaugat (22240) | 56. Pléboulle (22174) |
| 57. Plédéliac (22175) | 58. Plélan-le-Petit (22180) | 59. Plénée-Jugon (22185) | 60. Pléven (22200) |
| 61. Plévenon (22201) | 62. Quévert (22259) | 63. Rouillac (22267) | 64. Ruca (22268) |
| 65. Saint-André-des-Eaux (22274) | 66. Saint-Carné (22280) | 67. Saint-Cast-le-Guildo (22282) | 68. Saint-Denoual (22286) |
| 69. Saint-Gilles-du-Mené (22292) | 70. Saint-Gouéno (22297) | 71. Saint-Hélen (22299) | 72. Saint-Jacut-de-la-Mer (22302) |
| 73. Saint-Jacut-du-Mené (22303) | 74. Saint-Jouan-de-l'Isle (22305) | 75. Saint-Judoce (22306) | 76. Saint-Juvat (22308) |
| 77. Saint-Launeuc (22309) | 78. Saint-Lormel (22311) | 79. Saint-Maden (22312) | 80. Saint-Maudez (22315) |
| 81. Saint-Michel-de-Plélan (22318) | 82. Saint-Méloir-des-Bois (22317) | 83. Saint-Pôtan (22323) | 84. Saint-Samson-sur-Rance (22327) |
| 85. Saint-Vran (22333) | 86. Sévignac (22337) | 87. Taden (22339) | 88. Tramain (22341) |
| 89. Trébédan (22342) | 90. Trédias (22348) | 91. Tréfumel (22352) | 92. Trégon (22357) |
| 93. Trélivan (22364) | 94. Trémeur (22369) | 95. Trémorel (22371) | 96. Tréméreuc (22368) |
| 97. Trévron (22380) | 98. Vildé-Guingalan (22388) | 99. Yvignac-la-Tour (22391) | 100. Éréac (22053) |
| 101. Évran (22056) | | | |

## Kanpo estekak

* Datuak: Q701131